Държавен вестник, бр. 71, 2006 г., стр. 33

Б Р О Й  71
Д Ъ Р Ж А В Е Н   В Е С Т Н И К
С Т Р .  33
Раздел V
Ученици
Чл. 57. Освен правата и задълженията, опре-
делени с Правилника за прилагане на Закона за
народната просвета, учениците от възпитател-
ните училища-интернати и социално-педагоги-
ческите интернати имат и специфични права:
1. да бъдат поощрявани с предметни награди;
2. да посещават културни събития и мероп-
риятия;
3. да бъде заличено или отменено наложено-
то им наказание по чл. 60;
4. да имат лична кореспонденция и телефон-
на връзка.
Чл. 58. Учениците във възпитателните учи-
лища-интернати и в социално-педагогическите
интернати имат право да създават съвети на
ученическо самоуправление, които да съдейст-
ват и подпомагат организацията на учебната и
извънкласната дейност.
Чл. 59. Учениците имат право да определят
свои представители за участие в заседанията на
педагогическия съвет при разглеждане на въп-
роси, свързани с поведението им, с наградите,
наказанията, извънкласните дейности и др.
Чл. 60. (1) Ученик, който нарушава устано-
вения ред в училището и с постъпките си умиш-
лено вреди на интересите на другите ученици
или на педагогическия и непедагогическия пер-
сонал, освен с предвидените в чл. 139, ал. 1, т. 1
и 2 от Правилника за прилагане на Закона за
народната просвета наказания се наказва и със:
1. задължаване да се извини на пострадалия;
2. задължаване да извърши определена ра-
бота в полза на училището;
3. задължаване да отстрани със свой труд
причинената вреда, ако това е в неговите въз-
можности;
4. лишаване от участие в представителни
изяви на училището.
(2) Наказанията по ал. 1, т. 1—4 се налагат
със заповед на директора по предложение на
педагогическия съвет при спазване на разпо-
редбите по чл. 139, ал. 3, 4 и 5 от Правилника за
прилагане на Закона за народната просвета.
Чл. 61. Учениците нямат право без разре-
шение да излизат извън района на училището.
При излизане извън района на училището те
задължително се придружават от учител или
възпитател.
Чл. 62. Учениците нямат право да внасят в
района на училището алкохол, цигари, психоак-
тивни вещества, хладно и огнестрелно оръжие.
Раздел VI
Документация и финансиране
Чл. 63. Във всяко възпитателно училище-
интернат и социално-педагогически интернат
се води документация съгласно държавното
образователно изискване за документите за
системата на народната просвета.
Чл. 64. Възпитателните училища-интернати
и социално-педагогическите интернати се фи-
нансират от държавния бюджет чрез бюджета
на Министерството на образованието и науката.
Чл. 65. (1) Размерът на средствата за изд-
ръжка на един ученик, настанен във възпита-
телно училище-интернат или социално-педаго-
гически интернат, се определя съгласно дър-
жавното образователно изискване за едного-
дишна издръжка на деца и ученици в държавни-
те и общинските детски градини, училища и
обслужващи звена.
(2) Необходимите средства за организиране
на свободното време и ваканционния отдих на
учениците от възпитателните училища интер-
нати и социално-педагогическите интернати не
могат да надхвърлят размера, определен съг-
ласно чл. 5 от Наредбата за държавното обра-
зователно изискване за едногодишната издръж-
ка на деца и ученици в държавните и общински-
те детски градини, училища и обслужващи зве-
на (ДВ, бр. 76 от 2004 г.).
ЗАКЛЮЧИТЕЛНА РАЗПОРЕДБА
Параграф единствен. Този правилник се из-
дава на основание § 53 от преходните и заклю-
чителните разпоредби на Закона за изменение
и допълнение на Закона за борба срещу проти-
вообществените прояви на малолетните и не-
пълнолетните и отменя Правилника за възпи-
тателните училища-интернати (ДВ, бр. 73 от
1999 г.) и Правилника за социално-педагоги-
ческите интернати (ДВ, бр. 73 от 1999 г.).
Министър: Д. Вълчев
Приложение № 1
към чл. 9, т. 3
ДЕТСКА ПЕДАГОГИЧЕСКА СТАЯ В
ГРАД ............. ОБЩИНА ............. ОБЛАСТ.............
Ул. .......................................  № ............. тел. .............
СВЕДЕНИЕ—ХАРАКТЕРИСТИКА
За .......................................................................................
(трите имена и ЕГН на малолетния/непълнолетния)
............................................................................................
(постоянен и настоящ адрес, при кого живее)
............................................................................................
............................................................................................
(къде учи и в кой клас)
Баща (роден, втори): име, презиме, фамилия, ад-
рес, възраст, образование, месторабота.
Майка (рождена, мащеха): име, презиме, фамилия,
адрес, възраст, образование, месторабота.
Характеристика на семейството. Жилищни условия.
Характерови особености на малолетния/непълно-
летния. Положителни и отрицателни качества.
Как се развива в училище, успех и поведение. От-
ношение към учебната работа и труда, любими и
трудни предмети, интереси и увлечения. Особенос-
ти в поведението. Другарска среда.
Начало на противообществените прояви.
Какви противообществени прояви има, кога ги е
вършил и с кого (опишете подробно по години).
Причини и условия за противообществените дея-
ния на малолетния/непълнолетния. Информация
за употреба на упойващи вещества.
Какви мерки са предприемани по отношение на
малолетния/непълнолетния, за да се поправи.
Къде да бъде настанен малолетният/непълнолетни-
ят: по-близо или по-далече от настоящия му адрес.
Инспектор на детска
педагогическа стая
Дата: .................
.................................................